OpenLLM-France/wikimedia huggingface dataset:
# Victor Zabala

Victor Zabala, ezizenez Arteondo (Itziar, 1886 - ????) gipuzkoar harrijasotzaile bat izan zen. Luze aritu zen harria jasotzen, 62 urte baitzituen azken erakustaldia eman zuenean.

## Erreferentziak

* ↑ Levantadores de peso del siglo XX. Harri-jasotzaileak: harria baino gogorragoak. Irazu, Ainhoa. Euskonews.com
* Datuak: Q31187894
# Victor de Broglie

Achille Léonce Victor Charles, Broglieko III. dukea (Paris, 1785eko azaroaren 28a - ibidem, 1870eko urtarrilaren 25a) frantziar politikari eta diplomazialaria izan zen. Frantziako lehen ministro izan zen Uztaileko monarkian 1830ean eta 1850etik 1836ra.
Nobleziaren familiakoa eta Broglieko bigarren dukearen biloba, bere aita gillotinatuta hil zen eta amak erbestera eraman zuen, Robespierre erori ondoren Frantziara itzuliz. 1804an aitona hil ondoren, Broglie dukerria heredatu zuen.
1809an Estatu Kontseiluko kide izendatu zuten eta Napoleonek misio diplomatikoak eskatu zizkion. Borboiak itzultzean, Luis XVIII.ak pare izendatu zuen. Doktrinarioen edo liberalen Alderdiko kidea izan zen, eta Uztaileko Monarkiaren hasieran lehen ministro izendatu zuten 1830eko uztailetik abendura iraun zuen agintaldi labur batean. 1832tik 1834ra Kanpo Arazoetako ministroa izan zen, eta 1836an berriz ere gobernuburu izan zen. Gobernua zuzendu zuen urtean, Estatu Batuekiko ituna berretsi eta prentsa-askatasuna murriztu zuen.
Ez zuen atseginez onartu 1848an Errepublika aldarrikatzea, baina Batzarreko kide aukeratu zuten eta, ondoren, Napoleon III.aren inperioaren etsai handienetako bat izan zen.
1856an Frantses Akademiako kide hautatu zuten.
* Datuak: Q338386
* Multimedia: Victor, 3rd duc de Broglie / Q338386
# Victor Txabarri Anduiza

Victor Jose Luis Paulino Txabarri Anduiza, Trianoko I. markesa, (Bilbo, 1888ko ekainaren 18a - Bilbo, 1970eko uztailaren 30a) enpresaburu eta politikari bizkaitarra izan zen, Víctor Txabarri Salazarren semea.
Industria-ingeniaria, 1918tik Babcock & Wilcoxeko administrazio-kontseiluaren presidentea izan zen, eta aldi berean, Liga Monárquica de Vizcaya alderdi monarkiko eta espainolista sustatu zuen, zeinarekin 1920 eta 1923ko hauteskunde orokorretan Durangoko hautesbarrutian diputatu-akta lortu zuen.1923an, José Tartiere Lenegrerekin batera, industria aeronautikoa bultzatu zuen Construcciones Aeronáuticas sortuz. Banco de Bilbao, Hulleras de Turón, Sociedad General de Ferrocarriles Vasco-Asturiana, Fundiciones de Vera, Gran Hotel Carlton eta Vizcaína de Construccioneseko kontseilaria izan zen, besteak beste.

## Erreferentziak

* ↑ (Gaztelaniaz) Victor de Chávarri Anduiza (Marqués de Triano). Geni.com 2014ko urriaren 2a.
* ↑ Ainhoa Arozamena Ayala, «Víctor Chavarri y Anduiza», Auñamendi Eusko Entziklopedia.
* ↑ «CHAVARRI Y ANDUIZA, VICTOR», Documentary Services, Madril, Espainiako Diputatuen Kongresua.
* ↑ José A. del Moral, «La historia de la aviación española pasa por Euskadi», 2008ko abuztuaren 5a.

## Ikus, gainera

* Victor Txabarri
* Artatza jauregia
* Datuak: Q11955034
# Victor Vasarely

Victor Vasarely (Pécs, Hungaria, 1906ko apirilaren 9a - Paris, Frantzia, 1997ko martxoaren 15a) margolaria izan zen. Jaiotzaz hungariarra, frantses hiritartasuna hartu zuen.

## Bizitza

Budapesten egin zituen ikasketak. Op Art mugimenduko margolari nagusietako bat da. Budapesten hasi zen lanean, Bauhausko tradizioan. Vasarelyk arte abstraktuan jarri zuen arreta osoa, Mondrianen eta Maleaicen lanetan bereziki. Haren pinturan eta idazkietan argi ikusten da zenbaterainoko eragina izan zuten haien lanek. 1930ean, Hungariatik alde egin eta Parisa joan zen bizitzera. Hasieran publizitatean aritu zen, ikerketan eta bere lanean sakontzen jarraitzen zuen bitartean. 1940tik aurrera, bere estiloko ezaugarri nagusiak, forma geometrikoak eta koloreak elkarren eraginean, erabiltzen hasi zen. 1950-1960 urte-bitartean egin zituen lan garrantzitsuenak, kolore argiagoak eta indartsuagoak hartuta, ilusio optikoaren bitartez higiduraren sugestioa sortzeko ikuslearengan. Lan horien artean aipagarriak dira Sirius II, Ondho, eta Arny-C. 1959. urtean frantses herritartasuna hartu zuen, eta 1970ean Vasarely Fundazioa sortu zuen, berak diseinatutako etxe batean, Aix-en-Provencen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q154448
* Multimedia: Victor Vasarely / Q154448
# Victor Wegnez

Victor Nicky Wegnez,, (Brusela, Belgika, 1995eko abenduaren 25a), belar-hockeyan lehiatzen den kirolari belgikarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina lortu zuen belar-hockeyan Belgikako taldearekin, Australiaren eta Indiaren aurretik.
Taldea, honako hauek osatzen zuten: Gauthier Boccard, Tom Boon, Thomas Briels, Cédric Charlier, Félix Denayer, Nicolas De Kerpel, Arthur De Sloover, Sébastien Dockier, John-John Dohmen, Simon Gougnard, Alexander Hendrickx, Antoine Kina, Loïck Luypaert, Augustin Meurmans, Victor Wegnez, Vincent Vanasch, Florent Van Aubel eta Arthur Van Doren-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Gizonezkoa. |

## Erreferentziak

* ↑ «Victor Wegnez» olympedia.org (Ingelesez)
* ↑ «Victor Wegnez» FIH (Ingelesez)

## Kanpo estekak

* Datuak: Q38041015
# Victor Urrutia

Victor Manuel Urrutia Abaigar (Andosilla, 1945eko azaroaren 17a - 2017ko azaroaren 12a) nafar soziologoa izan zen.
Deustuko Unibertsitatean lizentziatua, katedraduna izan zen EHUn. 2005ean senatari izendatu zuten eta Eustateko zuzendaria eta Eusko Jaurlaritzaren Prospekzio Soziologikoen Kabineteko arduraduna izan zen.

## Lan hautatuak

* El movimiento vecinal en el área metropolitana de Bilbao, 1985
* La nueva radio, 1986
* El contexto social de la violencia en el País Vasco, 1987
* La ideología higienista y la vivienda en Bilbao a comienzos del siglo XX, 1993
* Para comprender qué es la ciudad: teorías sociales, 1999

## Erreferentziak

* ↑ «Fallece Víctor Urrutia, maestro de sociólogos» El Correo 2017-11-12.

## Kanpo estekak

* Datuak: Q43035326
# Victor Victoria

Victor Victoria (euskaraz Viktor Viktoria) 1982ko Blake Edwards estatubatuar zuzendari, gidoigile eta ekoizleak zuzendu, idatzi eta ekoiztutako komedia musikal filma bat da. 1933an Reinhold Schünzelek zuzendutako Viktor und Viktoria alemaniar filmaren berregokitzapena da. Julie Andrews, James Garner, Robert Preston, Lesley Ann Warren eta Alex Karras aktoreek antzeztu zuten.
Zazpi Oscar Sarietarako izendapenak jaso zituen, azkenean Jatorrizko soinu banda onenaren Oscar Saria irabaziz (Leslie Bricusse eta Henry Mancini).

## Argumentua

Oharra: Atal honek istorio osoa edo amaiera argitzen du.
1934, Paris. Victoria (Julie Andrews) lanik topa ezinda txirotasunean bizi den opera abeslaria da. Kabareteko abeslari baten laguntzaz (Robert Preston) gizon gisa mozorrotu eta Victor izena bereganatuko du. Kabaret batean transformista («gizonezkoaren itxurak egiten dituen emakumea, emakume itxurak egiten dituen bitartean») bezala lana topatu eta bere ikuskizunek gero eta arrakasta gehiago izango dute. Inork ez du emakumea denik susmatuko, ezta berataz maiteminduko den estatubatuar negoziogizonak ere (James Garner).

## Aktoreak

* Julie Andrews: Victoria Grant / Victor Grazinski kondea
* James Garner: Marchand erregea
* Robert Preston: Carroll "Toddy" Todd
* Lesley Ann Warren: Norma Cassidy
* Alex Karras: "Squash" Bernstein
* John Rhys-Davies: Andre Cassell
* Graham Stark: Zerbitzaria
* Peter Arne: Labisse
* Malcolm Jamieson: Richard Di Nardo
* David Gant: Afarien arduraduna
* Sherloque Tanney: Charles Bovin
* Michael Robbins: Victoriaren hoteleko zuzendaria
* Maria Charles: Madame President
* Glen Murphy: Boxeolaria
* Geoffrey Beevers: Polizia inspektorea
* Norman Alden: Hoteleko zapatadun gizona (krediturik gabe)
* Neil Cunningham: MC
* Jay Benedict : Guy Longois

## Kanpo estekak

* Victor Victoria filmaren iragarkia ikusgai. Youtube.com (Ingelesez)
* Victor Victoria filmaren IMDBko fitxa irakurgai (Ingelesez)
* Datuak: Q936037
* Multimedia: Victor Victoria / Q936037
# Victor Vlad Delamarina

Victor Vlad Delamarina Errumaniako udalerri bat da, Timiș konderrian. biztanle ditu, kilometro koadroko azaleran banatuta.

## Herriak

Udalerrian honako herriak daude:

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2215652
* Multimedia: Victor Vlad Delamarina / Q2215652
# Victor Txabarriren monumentua

Victor Txabarriren monumentua Portugaleten (Bizkaia) dagoen monumentu bat da. Victor Txabarri portugaletetar enpresaburu eta politikariaren omenez altxatu zen Orube plazan udaletxearen ondoan. Miguel Blay eskultoreak diseinatu zuen 1903an eta Parisko 1905eko Nazioarteko Erakusketan urrezko domina irabazi zuen.

## Argazki galeria

* Monumentua eta Portugaleteko udaletxea.
* Harri zulaketa erakustaldia monumentuaren ondoan.

## Ikus gainera

* Victor Txabarri
* Evaristo Txurrukaren monumentua (Getxo)

## Kanpo estekak

* Datuak: Q42304925
* Multimedia: Monument to Víctor Chávarri, Portugalete / Q42304925
# Txapelarriko Kaskoa

Txapelarriko Kaskoa Nafarroako erdialdeko Pirinioetako mendi bat da, Lauriñaga mendilerroan dagoena, Nafarroa Behereko mugatik gertu. Lauriñagako mendilerroa osatzen duten hiru mendietatik, txikiena da, 1213 metroko garaierarekin.

## Irispideak

1057 metroko garaieran dagoen Ibañetako mendatean, bere iparraldeko basotik Girizu mendia inguratzen duen bide asfaltatua hartu behar da, Luzaideko Usategietara helduz. Eskumatara ehiza babesleku bat utziz, 1069 metrora dagoen Gararbide lepora iristen da. Bidea jarraitzen da, orain, pixkana-pixkana, 1216 metrora dagoen Lindusgoitia muinorantz igotzen dena, Lindus menditik gorago dagoen tontor batetara helduz. Aurrean, Lindus mendia geratzen da. Lepora jaitsi eta eskumatara basotik jaisten hasten den bidea hartzen da, baina, hortik metro gutxitara, desbideratu egin behar da, gailurraren tontorretik jarraitzeko usategiekin batera, pixka bat Mizpiratxar edo Granada lepora jaitsiz.
Igoera, gailur garbiaren tontorretik luzatzen da, handik denbora gutxira Atxistoi mendiaren tontorrera iritsiz. Iparraldeko aurpegitik jeitsiera labur bat eginez, Txapelarriko lepora iristen da, nondik Txapelarriko Kaskoa mendiaren tontorrera iristen den minutu gutxian.

## Kanpo estekak

* euskal-herria.org webgunean
* Datuak: Q12268331
# Txapillo kalea

Txapillo kalea :
| Donostia, Aieteko auzoa ||
| Herrialdea Lurraldea | Euskal Herria Gipuzkoa |
| Txapillo kalea Txapillo kalea Txapillo kalea ||
| Koordenatuak: | 43°18′35.0″N 1°59′18.7″W﻿ / ﻿43.309722°N 1.988528°W﻿ / 43.309722; -1.988528 |
Txapillo kalea Donostiako kale bat da, Errondogaina kalean. hasten da eta Lanberri kalean, Juanistegi bidearen parean. bukatzen da. 1996ko otsailaren 19an Donostiako Udalbatzak Jose Zapirain Irastorza, Txapilloren omenez, kale honi bere izena jartzea erabaki zuten.

## Kanpo estekak

* Datuak: Q31187897
# Txapel-azal

    Artikulu hau perretxiko-txapelaren gaineko azalari buruzkoa da; beste esanahietarako, ikus «kutikula».
Mikologian, txapel-azala edo kutikula, zentzu zabalean, perretxiko-txapelaren gaineko azal antzua da. Kutikulako zelulen formaren arabera, hainbat mota bereizten dira: zelulazkoa, harizpizkoa, himeniformea, etab. Egitura mikroskopikoaz aritzen garenean, hau da, hifaren kanpoko azalaz, pileipellis esango diogu.

## Erreferentziak

* ↑ Euskalterm: [Hiztegi terminologikoa] [2010]

## Kanpo estekak

* Datuak: Q1639215
# Vadelaincourt

Vadelaincourt Frantziako udalerria da, Meuse departamenduan dagoena, Ekialde Handia eskualdean. 2013an 58 biztanle zituen.

## Demografia
### Biztanleria

2007an Vadelaincourt udalerrian erroldatutako biztanleak 58 ziren. Familiak 25 ziren, horien artean 4 pertsona bakarrekoak ziren (4 bakarrik bizi ziren gizonak), 14 seme-alabarik gabeko familiak ziren eta 7 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 33 etxebizitza zeuden, 26 familiaren etxebizitza nagusia ziren, 4 bigarren erresidentzia ziren eta 3 hutsik zeuden. 30 etxeak ziren eta 1apartamentu bat zen. 26 etxebizitza nagusietatik 19 bere jabearen bizilekua ziren, 5 alokairuan okupaturik zeuden eta 1 doan lagata zegoen; 1ek bi gela zituen, 4 etxek hiru zituzten, 6 etxek lau zituzten eta 14 etxek bost zituzten. 23 etxek euren parking plaza propioa zuten azpian. 9 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Vadelaincourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 4 |
| 0 | 65-69 | 0 |
| 8 | 60-64 | 4 |
| 0 | 55-59 | 0 |
| 4 | 50-54 | 0 |
| 0 | 45-49 | 4 |
| 4 | 40-44 | 0 |
| 0 | 35-39 | 8 |
| 0 | 30-34 | 0 |
| 0 | 25-29 | 0 |
| 0 | 20-24 | 4 |
| 4 | 15-19 | 0 |
| 4 | 10-14 | 8 |
| 0 | 5-9 | 8 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 40 ziren, horien artean 34 aktiboak ziren eta 6 inaktiboak ziren. 34 pertsona aktiboetatik 32 lanean zeuden (17 gizon eta 15 emakume) eta 2 langabezian zeuden (2 emakume eta 2 emakume). 6 pertsona inaktiboetatik 2 erretiraturik zeuden, 2 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 erauzte enpresa zen eta 1 ibilgailuen saltze eta konpontze enpresa zen.
2000. urtean Vadelaincourt udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q59322
* Multimedia: Vadelaincourt / Q59322
# Vademecum

Vademecum (latinezko vade mecum lokuziotik; euskaraz etorri nirekin) diziplina batean erabiltzen diren zerrenda, formula eta bestelako argibideen bilduma idatzia da, buruz gogoratzen zailak baina diziplinaren jardunean maiz erabiltzen direnak. Ohikoak dira medikuntzako vademecumak, medikuak eskura dituen botiken zerrenda eta horien erabilera zehazten dituztenak.

## Kanpo estekak

* Datuak: Q1338914
* Multimedia: Vademecum / Q1338914
# Vade retro satana

Vade retro satana (euskaraz Atzera Satan edota Alde Satan) Erdi Aroko latinezko esamolde bat da. Exorzismoetan erabiltzen den otoitz katoliko edo formula bat ere bada, eta Markoren Ebanjelioaren arabera, Jesukristok aipatutako Vade retro, Satanas! Deum adorabis et illi soli servies (Atzera, Satan! Jainkoa gurtuko duzu eta berau bakarrik zerbitzatuko) esalditik dator.
San Benitoren dominaren atzealdean ere agertzen den aipamena da:
| Latinez | Euskaraz |
| Crux Sacra Sit Mihi Lux, Non Draco Sit Mihi Dux. Vade Retro Satana Numquam Suade Mihi Vana Sunt Mala Quae Libas, Ipse Venena Bibas. | Gurutze Santua nire argia izan bedi, Herensugea ez bedi nire gidari izan. ¡Atzera, Satan! ez nazazu inoiz azpijokoekin erakar, gaiztakeria da eskeintzen didazuna, edan zeure pozoia. |

## Kanpo estekak

* Datuak: Q2341333
# Vadena

Vadena, alemanez Pfatten, Italiako udalerri bat da. Bozen-Hego Tirolgo probintzia autonomoan kokatuta dago, Trentino-Adige Garaia eskualdean. 1.094 biztanle ditu, 15,22 kilometro koadroko azaleran banatuta.

## Mugakideak

Vadenak honako udalerri hauekin egiten du muga:
Appiano sulla Strada del Vino Bolzano Bronzolo Caldaro sulla Strada del Vino Laives Auer Tramin an der Weinstraße

## Kanpo estekak

* Datuak: Q499700
* Multimedia: Vadena / Q499700
# Vader (Washington)

Vader Ameriketako Estatu Batuetako hiri bat da. Lewis konderrian kokatuta dago, Washington estatuan. 629 biztanle ditu, 2,40639 kilometro koadroko azaleran banatuta.

## Ikus, gainera

* Lewis konderria

## Kanpo estekak

* Datuak: Q1506363
# Vadencourt (Somme)

Vadencourt Frantziako udalerria da, Somme departamenduan dagoena, Frantzia Garaia eskualdean. 2013an 101 biztanle zituen.

## Demografia
### Biztanleria

2007an Vadencourt udalerrian erroldatutako biztanleak 101 ziren. Familiak 36 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 16 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 43 etxebizitza zeuden, 39 familiaren etxebizitza nagusia ziren, 1 bigarren erresidentzia bat zen eta 3 hutsik zeuden. Etxebizitza guzti hauek 43etxeak ziren. 39 etxebizitza nagusietatik 34 bere jabearen bizilekua ziren, 4 alokairuan okupaturik zeuden eta 1 doan lagata zegoen; 1ek bi gela zituen, 6 etxek hiru zituzten, 12 etxek lau zituzten eta 20 etxek bost zituzten. 28 etxek euren parking plaza propioa zuten azpian. 11 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Vadencourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 8 |
| 4 | 75-79 | 4 |
| 4 | 70-74 | 0 |
| 0 | 65-69 | 4 |
| 4 | 60-64 | 4 |
| 0 | 55-59 | 0 |
| 0 | 50-54 | 0 |
| 0 | 45-49 | 4 |
| 4 | 40-44 | 4 |
| 0 | 35-39 | 0 |
| 8 | 30-34 | 8 |
| 4 | 25-29 | 4 |
| 0 | 20-24 | 0 |
| 4 | 15-19 | 0 |
| 4 | 10-14 | 4 |
| 4 | 5-9 | 8 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 67 ziren, horien artean 56 aktiboak ziren eta 11 inaktiboak ziren. 56 pertsona aktiboetatik 51 lanean zeuden (28 gizon eta 23 emakume) eta 5 langabezian zeuden (3 gizon eta 2 emakume). 11 pertsona inaktiboetatik 3 erretiraturik zeuden, 2 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 3 eraikuntza enpresak ziren eta 1 ibilgailuen saltze eta konpontze enpresa zen.
2009an zeuden norbanakoentzako 3 zerbitzu publikoetatik, 1 zurgina zen, 1 iturgina eta 1 argiketaria.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q860970
* Multimedia: Vadencourt (Somme) / Q860970
# Vadillo

Vadillo Soriako probintziako udalerria da. Soriatik 60 kilometrora dago. 2008ko erroldaren arabera 147 biztanle zituen 14,08 km²-ko azaleran.

## Kanpo estekak

* Datuak: Q302875
* Multimedia: Vadillo / Q302875
# Union udalerria, Adair konderria (Iowa)

Union udalerria Ameriketako Estatu Batuetako Iowa estatuko udalerri bat da, Adair konderrian. Azken zentsuaren arabera 145 biztanle zituen, 35.89 milia karratu (93.0 km$^2$) eremuan.

## Ekonomia

2020ko zentsuaren arabera, Union udalerriak 44 etxebizitza zeuden. Per capita diru-sarrerak 43.168 estatubatuar dolar ziren.

## Kanpo estekak

* Datuak: Q2221676
# Union udalerria, Auglaize konderria (Ohio)

Union udalerria Ameriketako Estatu Batuetako Ohio estatuko udalerri bat da, Auglaize konderrian. Azken zentsuaren arabera 1.746 biztanle zituen, 92.9 milia karratu (241 km$^2$) eremuan.

## Ekonomia

2020ko zentsuaren arabera, Union udalerriak 779 etxebizitza zeuden. Per capita diru-sarrerak 33.624 estatubatuar dolar ziren.

## Kanpo estekak

* Datuak: Q924554
* Multimedia: Union Township, Auglaize County, Ohio / Q924554
# Union udalerria, Benton konderria (Iowa)

Union udalerria Ameriketako Estatu Batuetako Iowa estatuko udalerri bat da, Benton konderrian. Azken zentsuaren arabera 1.015 biztanle zituen, 35.88 milia karratu (92.9 km$^2$) eremuan.

## Ekonomia

2020ko zentsuaren arabera, Union udalerriak 411 etxebizitza zeuden. Per capita diru-sarrerak 29.082 estatubatuar dolar ziren.

## Kanpo estekak

* Datuak: Q1893415
# Union sportive dacquoise

Union sportive dacquoise, baita US Dax ere, Akitanian dagoen Akize hiriko errugbi taldea da. Gaur egun Frantziako errugbi txapelketaren bigarren maila den Pro D2an parte hartzen du.
Egun bigarren mailan aritu arren, lehenengo maila bost aldiz irabazteko zorian izan zen. Yves du Manoir errugbi txapelketa, berriz, bost aldiz irabazi zuen. Olivier Roumat eta Claude Dourthe landetarrak, Jean-Patrick Lescarboura moneindarra, Thierry Lacroix nogarotarra edo Jean-Pierre Bastiat pouillondarra bertan aritu ziren bere kirol ibilbidean.

## Palmaresa

* Top 14 Liga
** Txapelduna (0)
** Bigarrena (5): 1956, 1961, 1963, 1966, 1973.
* Yves du Manoir Kopa/Frantziako Errugbi Kopa
** Txapelduna (5): 1957, 1959, 1969, 1971, 1982.
** Finalista (2): 1968, 1988.

## Kanpo estekak

* Taldearen webgune ofiziala (Frantsesez)
* Datuak: Q1319827
* Multimedia: US Dax / Q1319827
# Union udalerria, Appanoose konderria (Iowa)

Union udalerria Ameriketako Estatu Batuetako Iowa estatuko udalerri bat da, Appanoose konderrian. Azken zentsuaren arabera 163 biztanle zituen, 26.69 milia karratu (69.1 km$^2$) eremuan.

## Ekonomia

2020ko zentsuaren arabera, Union udalerriak 25 etxebizitza zeuden. Per capita diru-sarrerak 33.436 estatubatuar dolar ziren.

## Kanpo estekak

* Datuak: Q2221351
# Union udalerria, Black Hawk konderria (Iowa)

Union udalerria Ameriketako Estatu Batuetako Iowa estatuko udalerri bat da, Black Hawk konderrian. Azken zentsuaren arabera 941 biztanle zituen, 18.27 milia karratu (47.3 km$^2$) eremuan.

## Ekonomia

2020ko zentsuaren arabera, Union udalerriak 371 etxebizitza zeuden. Per capita diru-sarrerak 44.165 estatubatuar dolar ziren.

## Kanpo estekak

* Datuak: Q2221050
# Union udalerria, Adams konderria (Indiana)

Union udalerria Ameriketako Estatu Batuetako Indiana estatuko udalerri bat da, Adams konderrian. Azken zentsuaren arabera 905 biztanle zituen, 24.75 milia karratu (64.1 km$^2$) eremuan.

## Ekonomia

2020ko zentsuaren arabera, Union udalerriak 281 etxebizitza zeuden. Per capita diru-sarrerak 35.476 estatubatuar dolar ziren.

## Kanpo estekak

* Datuak: Q7886173
* Multimedia: Union Township, Adams County, Indiana / Q7886173
# Union udalerria, Adams konderria (Iowa)

Union udalerria Ameriketako Estatu Batuetako Iowa estatuko udalerri bat da, Adams konderrian. Azken zentsuaren arabera 133 biztanle zituen, 35.2 milia karratu (91 km$^2$) eremuan.

## Ekonomia

2020ko zentsuaren arabera, Union udalerriak 46 etxebizitza zeuden. Per capita diru-sarrerak 37.727 estatubatuar dolar ziren.

## Kanpo estekak

* Datuak: Q2221433
# Union udalerria, Belmont konderria (Ohio)

Union udalerria Ameriketako Estatu Batuetako Ohio estatuko udalerri bat da, Belmont konderrian. Azken zentsuaren arabera 2.275 biztanle zituen, 91.9 milia karratu (238 km$^2$) eremuan.

## Ekonomia

2020ko zentsuaren arabera, Union udalerriak 769 etxebizitza zeuden. Per capita diru-sarrerak 38.563 estatubatuar dolar ziren.

## Kanpo estekak

* Datuak: Q924526
* Multimedia: Union Township, Belmont County, Ohio / Q924526